Journaled File System

Journaled File System eller JFS er et 64-biter filsystem som er utviklet av IBM. Det er et journalførende filsystem, som betyr at endringer av filer blir lagret i en journal før de blir foretatt av filsystemet. Ved tilfeller som systemkrasj eller strømbrudd, er slike filsystemer lettere å gjenopprette og mindre sårbare for skader.

JFS ble lansert i februar 1990 i versjon 3,1 av UNIX-avarten AIX. Det finnes to generasjoner av filsystemet, som refereres til som henholdsvis JFS og JFS2. Andre generasjon av filsystemet ble etterhvert adoptert av operativsystemene OS/2, eComStation og Linux. Det siste er tilgjengelig som fri programvare under GNU General Public License.

Referanser

Kategori:AIX
Kategori:OS/2
Kategori:Linuxkjernens filsystemer
Kategori:Programvare fra 1990
Kategori:1990 i USA